একলাশপুর ইউনিয়ন

একলাশপুর বাংলাদেশের নোয়াখালী জেলার অন্তর্গত বেগমগঞ্জ উপজেলার একটি গুরুত্বপূর্ণ ইউনিয়ন।

 আয়তন 
একলাশপুর ইউনিয়নের মোট আয়তন ৪৭০৫ একর বা ১৯.০৫ বর্গ কিলোমিটার।

 জনসংখ্যা 
২০১১ সালের আদমশুমারি অনুযায়ী একলাশপুর ইউনিয়নের জনসংখ্যা প্রায় ৪১,৯২৫ জন।

 অবস্থান ও সীমানা 
বেগমগঞ্জ উপজেলার দক্ষিণাংশে একলাশপুর ইউনিয়নের অবস্থান। এ ইউনিয়নের পশ্চিমে রাজগঞ্জ ইউনিয়ন, উত্তর-পশ্চিমে জিরতলী ইউনিয়ন ও বেগমগঞ্জ ইউনিয়ন, উত্তরে বেগমগঞ্জ ইউনিয়ন ও চৌমুহনী পৌরসভা, পূর্বে চৌমুহনী পৌরসভা ও শরীফপুর ইউনিয়ন এবং দক্ষিণে নোয়াখালী পৌরসভা ও নোয়াখালী সদর উপজেলার কাদির হানিফ ইউনিয়ন অবস্থিত।

 প্রশাসনিক কাঠামো 
একলাশপুর ইউনিয়ন বেগমগঞ্জ উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ।

 শিক্ষা ব্যবস্থা 
২০১১ সাল আদমশুমারি অনুযায়ী, একলাশপুর ইউনিয়নের স্বাক্ষরতার হার ৬২.২ %। এই ইউনিয়নে ২টি মাদ্রাসা, ১টি কলেজ, ২টি উচ্চ বিদ্যালয়, ২টি টেকনিক্যাল স্কুল, ও ৩টি সরকারি প্রাথমিক বিদ্যালয় রয়েছে।

 শিক্ষা প্রতিষ্ঠান 
মাদ্রাসা
উত্তর নাজিরপুর ইসলামিয়া আরাবিয়া মাদরাসা
 একলাশপুর ইসলামিয়া ফাজিল মাদ্রাসা
 অনন্তপুর আলিম মাদ্রাসা

মাধ্যমিক বিদ্যালয়
 একলাশপুর উচ্চ বিদ্যালয়

নিম্ন মাধ্যমিক বিদ্যালয়
 গাবুয়া আদর্শ উচ্চ বিদ্যালয়

টেকনিক্যাল স্কুল
 নোয়াখালী কারিগরি প্রশিক্ষণ কেন্দ্র
 নোয়াখালী টেক্সটাইল ভোকেশনাল ইনস্টিটিউট

প্রাথমিক বিদ্যালয়
 অনন্তপুর সরকারি প্রাথমিক বিদ্যালয়
 একলাশপুর ১নং প্রাথমিক বিদ্যালয়
 পূর্ব একলাশপুর প্রাথমিক বিদ্যালয়

 হাট-বাজার 
একলাশপুর ইউনিয়নের প্রধান হাট-বাজার গুলো হলোঃ
 একলাশপুর বাজার।

 গাবুয়া বাজার।

 পশ্চিম এখলাশপুর হৈল্যার হাট।

 জনপ্রতিনিধি 
 ইউনিয়ন পরিষদ এর বর্তমান চেয়ারম্যান - আবু বাহার (বাবুল)

 আরও দেখুন 
 বেগমগঞ্জ উপজেলা
 বেগমগঞ্জ থানা
 নোয়াখালী জেলা

 তথ্যসূত্র 
 • বাংলাদেশ জাতীয় জ্ঞান কোষ বাংলাপিডিয়া।

 বহিঃসংযোগ 

বিষয়শ্রেণী:বেগমগঞ্জ উপজেলার ইউনিয়ন